《西斋》
宋代·孙觌

二江戎马后，宜春独称雄。重垣抱金柅，巨堑疏玉虹。

使君师齐相，佳处在酒中。百觚倒春酿，洗尽疮痍空。

西斋置一榻，时有客子从。我来属无事，新脱楚市舂。

伴值呼浩然，惊座得孟公。攲眠看衙集，鼍鼓鸣逢逢。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。